Virkelig dejlig lejlighed i centrum af det gamle Malaga. Ren og pæn. Lejligheden ligger ved en gade med en del livlig aktivitet til ved 2-tiden om natten, så det kan være godt at have nogle ørepropper med, hvis man ikke selv går så sent i seng . Lejligheden ligger centralt med de gamle bilfri gader lige bag sig og med udsigt til den gamle fæstning med lys på om aftenen. Foran lejligheden er en hyggelig plads med træer og grønne papegøjer. Der er 3 supermarkeder indenfor 4 minutters gang og masser af gode restauranter over det hele. 15-20 minutters gang til stranden. Køkkenet kunne godt have lidt mere udstyr , men vi kunne fint lave lækker mad til 8 personer med lidt kreativ tænkning. Lufthavnsbus A har sin endestation 7 minutters gang fra lejligheden